Ηλίας Βασιλάς

Ο Ηλίας Β. Βασιλάς (Πρέβεζα, 1906 - Αθήνα, 8 Σεπτεμβρίου 1982) ήταν Έλληνας φιλόλογος και συγγραφέας, γνωστός για τις έρευνές του σε θέματα σχετικά με τη νεότερη ιστορία της Πρέβεζας.Μιχαήλ Κατσαούνης, Ηλίας Βασιλάς (1906-1982). Σκιαγραφία της ζωής και του έργου του, Πρεβεζάνικα Χρονικά, τεύχος 1, Ιανουάριος-Μάρτιος 1984, σελ. 3-7.Μιχαήλ Κατσαούνης, Ηλίας Βασιλάς, Επικήδειος, εφημερίδα Τοπική Φωνή Πρέβεζας, φύλλο 2633 της 12.9.1982, σελ. 1.

 Βιογραφία 
Ήταν ένα από τα πέντε παιδιά του Βασιλείου και της Μαρίας Βασιλά. Σπούδασε στη Φιλοσοφική Σχολή του Πανεπιστημίου Αθηνών, από όπου αποφοίτησε το 1929 και πήρε το πτυχίο του την 13.12.1929. Υπηρέτησε ως φιλόλογος καθηγητής μέσης εκπαίδευσης από το 1933 μέχρι το 1969, αρχικά σε πόλεις της Δυτικής Ελλάδας και μεταπολεμικά στην Αττική και την Κορινθία. Συνταξιοδοτήθηκε το 1969.

Απέδωσε στη νεοελληνική γλώσσα αρκετά έργα του Αισχύλου και παρουσίασε μελέτες για την πατρίδα του, την Πρέβεζα, σχετικές με την ιστορία, τα μνημεία, τα έθιμα και προσωπικότητες της πόλης, οι οποίες στην πλειονότητά τους καλύπτουν χρονικά τις περιόδους της Ενετοκρατίας (1684-1701 και 1718-1797), τη σύντομη Γαλλική κατοχή της Πρέβεζας (1797-1798) και την τουρκοκρατία.

Οι μελέτες του δημοσιεύτηκαν σε περιοδικά και εφημερίδες, καθώς και σε ανάτυπα. Στη Νέα Εστία το 1930, στην Ηχώ του Ιονίου (εκδότης Φώτιος Κονιδάρης) μεταξύ 1952-1966, στην Ηπειρωτική Εστία (Μιχαήλ Μάνου και Δημοσθένη Κόκκινου) μεταξύ 1953-1982, στην ετήσια έκδοση Ηπειρωτικό Ημερολόγιο της Εταιρείας Ηπειρωτικών Μελετών, στο πρώτο και μοναδικό τεύχος των Χρονικών της Πρέβεζας του Συλλόγου των Πρεβεζάνων της Αθήνας, το 1959. Έγραψε, επίσης, πολλά κείμενα στις εφημερίδες: Βήμα Πρεβέζης (έκδοση του Νικήτα Τσουτσάνη) την περίοδο 1953-1959, Αγών Πρεβέζης (Γιάννης Τάλλαρος) μεταξύ 1955-1966, Εθνικός Κήρυξ Πρεβέζης και Πρέβεζα (Θανάσης Τσόκας), Ο Τύπος (Ιωάννης Μουστάκης), Πρεβεζάνικα Νέα (Σπύρος Τσόκας), Ηπειρωτικόν Μέλλον (Αθανάσιος Γκογκώνης) και Φωνή της Πρεβέζης (Χάρης Πάτσης).

Δημοσιεύσεις κειμένων του έγιναν και μετά τον θάνατό του (κηδεύτηκε στις 9 Σεπτεμβρίου 1982) στο περιοδικό Πρεβεζάνικα Χρονικά (έκδοση Δημοτικής Βιβλιοθήκης Πρέβεζας) και στις εφημερίδες Ελεύθερη Γνώμη (Θανάσης Τσόκας) και Τοπική Φωνή (Κική Ζέρβα).

Το 2012 εκδόθηκαν τα Άπαντα του Ηλία Βασιλά από τη Δημοτική Βιβλιοθήκη Πρέβεζας (τον Δήμο Πρέβεζας ως νομικό πρόσωπο με το οποίο συνενώθηκε η Βιβλιοθήκη μετά το 2011) και το Ίδρυμα Ακτία Νικόπολις, έκδοση στην οποία έχουν συγκεντρωθεί όλες οι δημοσιευμένες εργασίες του, με εξαίρεση τις μεταφράσεις των αρχαίων κειμένων.Άπαντα Ηλία Β. Βασιλά, (Επιμ. Νίκος Δ. Καράμπελας), Δήμος Πρέβεζας & Ίδρυμα Ακτία Νικόπολις, Πρέβεζα, 2012. ISBN 978 9609336925.Η ιστορία της Πρέβεζας μέσα από τα "Άπαντα" του Ηλία Βασιλά, 26 Απριλίου 2012, atpreveza.gr Κριτικές της έκδοσης δημοσιεύθηκαν από τους πανεπιστημιακούς καθηγητές Κώστα Κόμη, Μαρίνα Βρέλλη-Ζάχου και Γιάννη Ρέντζο.Κώστας Κόμης, Σύμμικτη Πρέβεζα: Άπαντα Ηλία Βασιλά, Πρεβεζάνικα Χρονικά 47-48, Πρέβεζα 2011, σελ. 435-440, Μαρίνα Βρέλλη-Ζάχου, Η Λαογραφία στα Άπαντα του Ηλία Βασιλά, Πρεβεζάνικα Χρονικά 47-48, Πρέβεζα 2011, σελ. 441-454, Γιάννης Ρέντζος, Ο Ηλίας Βασιλάς και η πρεβεζάνικη πολεογραφία του, Πρεβεζάνικα Χρονικά 47-48, Πρέβεζα 2011, σελ. 455-468

Στο Δημοτικό Συμβούλιο της Πρέβεζας έγινε πρόταση το 2012 για ίδρυση και λειτουργία πρεβεζάνικου δημοτικού λαϊκού πανεπιστημίου, στο όνομα του Ηλία Β. Βασιλά.Προϋπολογισμός που σκιάζει-Συζητήσεις προτάσεις στο Δ. Συμβούλιο Πρέβεζας, 21 Σεπτεμβρίου 2012 , tomistinenimerosi.gr

Αναφορές

Κατηγορία:Έλληνες συγγραφείς του 20ού αιώνα
Κατηγορία:Έλληνες φιλόλογοι
Κατηγορία:Πρέβεζα